კეისრის ფორუმი

**კეისრის ფორუმი** ( ან *Forum Julium*, *Forum Caesaris*) — ფორუმი, რომელიც იულიუს კეისარმა ააშენა რომში, რომაულ ფორუმთან ახლოს, ძვ. წ. 46 წელს.

## კონსტრუქცია 
კეისარმა გადაწყვიტა აეშენებინა ფორუმი, რომელიც მის სახელს ატარებდა, რომის ფორუმის ჩრდილო-აღმოსავლეთ ნაწილში და შეიძინა ამ ტერიტორიის საკმაოდ ძვირადღირებული ნაკვეთები (საბოლოო ღირებულება, როგორც ამბობენ, 100 000 000 სესტერცი იყო) . ფორუმის მშენებლობა, სავარაუდოდ, დაიწყო ძვ. წ. 51 წელს, თუმცა ციცერონსა და გაიუს ოპიუსს კეისრის სახელით უკვე ძვ. წ. 54 წელს დაევალათ მიწის ნაკვეთების შეძენა  კეისარმა ეს კი იმიტომ გააკეთა რომ ბრძოლაში პომპეის ღვთაების დახმარება სჭირდებოდა.

ფორუმი იყო 160 x 75 მეტრი, გადაჭიმული რომის ფორუმის სამხრეთ-აღმოსავლეთ მხარეს მდებარე არგილიტუმიდან ატრიუმ ლიბერტატისკენ . ძვ. წ. 46 წელს, დასრულების შემდეგ, ის მიეძღვნა კეისარს და მის საქმეებს. მიძღვნის ნაწილად, კეისარმა დააფინანსა *„დიდებული თამაშები“*, რაც მიუთითებს პროექტში ჩადებულ გასაოცარ ხარჯებსა და კეისრის პირად ინტერესზე.

ზოგიერთი ფიქრობს, რომ რადგანაც ავგუსტუსმა აღჭურა დასავლეთი მხარე მაღაზიებითა და ოფისებით, ამიტომ ის იყო ადამიანი, რომელმაც იხილა ფორუმის დასრულება. 

## ფუნქცია 
მინი|კეისრის ფორუმის გეგმა
კეისრის ფორუმი თავდაპირველად ნიშნავდა რომის ფორუმის გაფართოებას. თუმცა, ფორუმი განვითარდა ისე, რომ მას ემსახურებოდა ორი დამატებითი მიზანი. რადგან კეისარი უფრო და უფრო ჩაერთო ამ პროექტში, ფორუმი გახდა საჯარო საქმიანობის ადგილი, რომელიც დაკავშირებული იყო სენატთან, გარდა კეისრისა და ვენერა გენექსის პირადი სალოცავისა.

კეისარი, მკვლელობამდე, სენატს ხვდებოდა თავის ტაძართან, რაც სენატისთვის ჩვეული არ იყო. კეისრის ფორუმს ასევე ჰქონდა გავლენა კურიაზე, რომლის აღდგენა კეისარმა დაიწყო ძვ. წ. 44 წელს. ეს აღდგენა კეისრის ფორუმს უფრო დააახლოებდა კურიასთან. ფორუმის დასავლეთ მხარეს მდებარე ათი ტაბერნა და მისი უკვე სენატის სახლთან ახლო მდებარეობა სიმბოლურად ასახავდა კეისრის გრძნობას, თავისა და სენატის ერთიანობის შესახებ.

კეისარმა ასევე დააყენა თავისი საყვარელი ცხენის ქანდაკება, ტაძრის წინ. მისი მკვლელობის შემდეგ, დაემატა კეისრის ქანდაკება, რომელიც ამ ცხენზე ზის. კეისარი (*გენს იულია*) თავის წინაპარ იულუსთან ერთად ითვლებოდა ვენერას შთამომავლად. ვენერა გენექსის ტაძარი დასრულდა სენატის მიერ კეისრის მკვლელობის შემდეგ. 

ტაძარი თავიდან იქნა აგებული კაპიტოლინისა და კვირინალის მთებს შორის ხარვეზის აღმოფხვრის შემდეგ, დომიტიანისა და ტრაიანეს მეფობის დროს; ხარვეზის ადაპტაციის დროს, შეიქმნა ტაბერნების მეორე სართული და აშენდა ტუფის ბლოკებით დამზადებული სვეტებით შემკული შენობა, რომელსაც *Basilica Argentaria* ეწოდება. ახალი ტაძარი გაიხსნა იმავე დღეს, რა დღესაც ტრაიანის სვეტი, ძვ. წ. 113 წლის 12 მაისს, როგორც ეს *Fasti Ostienses*-ის წარწერითაა დადასტურებული.
## ხელოვნება 
ფორუმის ეზოში, კეისარმა დააყენა საკუთარი ქანდაკება კირასით, ასევე თავისი ცხენზე მჯდომი ქანდაკება; პლინიუს უფროსის თქმით, ცხენის ფეხები ადამიანის ფეხების მსგავსად იყო გამოკვეთილი.  ადრიანეს დროს, და შესაძლოა ადრეც, ტაძრის წინ დამონტაჟდა ჭა, სამი აუზით, რომლის გვერდითაც იდგა იმპერატორის ვიბია საბინას ქანდაკება. დიო ასევე აცხადებს, რომ კალიგულამ ტაძარში მისი დის, დრუსილას ქანდაკება დააყენა მისი გარდაცვალების შემდეგ.
## რეკონსტრუქცია 
მინი|კეისრის ფორუმი, რომაული ფორუმი, 2016 წელი
კეისარისა და ავგუსტუსის მმართველობის შემდეგ, ფორუმის სრული რეკონსტრუქცია მოხდა, რომელსაც ხელმძღვანელობდა რომის იმპერატორი დომიციანე. არ არის ზუსტად ცნობილი, რატომ მოხდა ეს რეკონსტრუქცია. ტიტუსის მმართველობის დროს, ქალაქი მძიმე ცეცხლის შედეგად განადგურდა 80 წელს, რომელშიც მოჰყვა რომის ფორუმი. კეისარის ფორუმი აღდგენილი იყო მხოლოდ 95 წელს, რაც მიუთითებს იმაზე, რომ შესაძლოა დომიციანეს ჰქონოდა პირადი ინტერესი ამ რეკონსტრუქციის მიმართ. ეს შეიძლება დავინახოთ კურიასა და ფორუმის გამიჯვნაში, რაც კეისარის სურვილის სიმბოლოა, რომ სენატი ახლოს ყოფილიყო მისთან. ფორუმში მოგვიანებით არც ისე ბევრი სენატორული საქმიანობა ჩატარდა, გარდა სენატის საიდუმლო ოთახისა IV საუკუნეში. დიოკლეტიანემ აღადგინა ფორუმი 283 წელს ცეცხლის შემდეგ.
## ლიტერატურა
* Anderson Jr., James C. (1984). *The Historical Topography of the Imperial Fora.* New York: Johnson Reprint Corporation.
## რესურსები ინტერნეტში
* Forum of Caesar
* Forum Iulium
* Forum of Caesar (1995-2021): Archaeological Investigations, Related Studies, Exhibitions, Publications, & Digital Resources. Dr. Barbara Baldrati / F. of Caesar (Architectural Survey 2002-04).
* Forum of Caesar (1998-2021): Archaeological Investigations, Related Studies, Exhibitions, Publications, & Digital Resources. Archaeological Investigations and Restoration works (1930-33, 1998-2021).
* Forum of Caesar (1998-2021): Archaeological Investigations, Related Studies, Exhibitions, Publications, & Digital Resources. The Area before the Forums (12th-9th Century B.C., Ancient Burials and Artifacts).
* Forum of Caesar | Art Atlas 
* The Oxford Classical Dictionary
* The Rome Guide: Step by Step through History's Greatest City
## სქოლიო
კატეგორია:რომის ღირსშესანიშნაობები
კატეგორია:იტალიის ღირსშესანიშნაობები
კატეგორია:ევროპის ღირსშესანიშნაობები
კატეგორია:ძველი რომის არქიტექტურა
კატეგორია:იტალიის არქიტექტურა
კატეგორია:ევროპული არქიტექტურა
კატეგორია:ღირსშესანიშნაობები ქვეყნების მიხედვით
კატეგორია:ღირსშესანიშნაობები
კატეგორია:ძვ. წ. I საუკუნე
კატეგორია:არქიტექტურა საუკუნის მიხედვით